Source: http://politeia.org.ro/stiri-revista-presei/revista-presei-11-ianuarie/60639/
Timestamp: 2019-03-22 15:06:08+00:00

Document:
Revista Presei – 11 ianuarie. “E un risc enorm sa traiesti in Romania in momentul de fata….” | PoliteiaWorld
Home » Stiri / Revista Presei	» Revista Presei – 11 ianuarie. “E un risc enorm sa traiesti in Romania in momentul de fata….”
Buna dimineata intr-o zi de vineri, 11 ianuarie! Pentru șapte județe din estul țării a fost emisă avertizare cod galben de viscol și strat consistent de zăpadă, începând de joi seară și până vineri la ora 12.00. De joi de la ora 16.00 și până vineri la ora 12.00 vor fi ninsori, intensificări temporare ale vântului, precipitații mixte, se va depune un strat nou de zăpadă și, de asemenea, se va înregistra polei. Precipitațiile se vor extinde dinspre sud-vest și vor cuprinde treptat sudul, estul și centrul țării. În Oltenia, cea mai mare parte a Munteniei și a Moldovei vor fi perioade cu ninsori, în general moderate cantitativ, care vor duce la depunerea unui strat nou de zăpadă, local mai consistent. În Dobrogea și în extremitatea de est a Munteniei vor fi precipitații mixte, favorizând pe spații mici formarea poleiului. De asemenea, vor fi intensificări temporare ale vântului în estul țării și în zona montană înaltă, cu rafale în medie de 50-60 km/h, viscolind sau spulberând zăpada. În prima parte a zilei de vineri vântul se va intensifica și în sudul Olteniei, precum și în Dobrogea. Totodată, meteorologii au emis joi o atenționare cod galben de viscol, valabilă de la ora 22.00 și până vineri la ora 12.00. Sunt vizate județele Buzău, Vrancea, Galați, Vaslui, Bacău, Neamț și Iași, unde va fi viscol și se va depune un strat consistent de zăpadă. În Capitală cerul va fi noros, trecător va mai ninge slab, dar grosimea stratului de zăpadă nou depus va fi nesemnificativă. Vântul va sufla slab și moderat, iar temperatura maximă se va situa în jurul valorii de 1 grad.
Semnalul de alarma al unui procuror: E un risc enorm sa traiesti in Romania in momentul de fata. S-a trecut linia rosie in justitie! Interviu Explozia infractiunilor cu violenta in Romania este consecinta semnalului transmis de la nivelul autoritatilor centrale: orice ai face, ori nu patesti nimic, ori faci putina puscarie si apoi scapi. Infractiunile cu violenta apar si se dezvolta intr-un mediu in care cei care le comit vad ca gulerele albe le vor asigura scaparea. Iar procurorii sunt sub o presiune politica uriasa si multi se tem sa mai semneze rechizitorii, spune prim-procurorul Parchetului de pe langa Tribunalul Brasov, Claudiu Sandu. Intr-un interviu acordat Ziare.com, procurorul Sandu a facut dezvaluiri despre situatia din parchete, foarte grava inclusiv din punct de vedere al banilor si dotarilor. Iata principalele declaratii: – Nu cred ca discutiile de la DNA Oradea pot conduce in vreun fel la concluzia ca cineva a ticluit dosare sau probe in dosare. Noi suntem obligati sa avem cunostinte despre relatiile si legaturile unor judecatori, pentru ca avem dreptul sa-i recuzam. – Este un linsaj general impotriva tuturor procurorilor, s-a trecut linia rosie in justitie. – Existenta sectiei speciale pentru magistrati face mai grea anchetarea coruptiei in justitie, flagrantul a devenit practic imposibil – Orice modificare legislativa se face la nivel de principiu si scapa toti. – Daca nu era recursul compensatoriu, acel om nevinovat traia si azi. Oare cum dorm oamenii care au dat acea lege? – Nu avem buget. Trebuie stiut ca dosarele nu se fac nu pentru ca nu vrem noi, ci pentru ca nu exista mijloacele necesare. – Nu s-a investit niciun leu dupa decizia CCR care a interzis colaborarea cu SRI. DOS face eforturi fenomenale, dar are limite umane, tehnice, materiale. – Nu facem decat sa strangem cioburile sparte de altii si nici nu stim cat vor sta la puscarie cei pe care ii prindem. – Protocoalele erau normale si mi-as dori sa pot coopera din nou cu SRI in cadrul dosarelor. Numai ei puteau face anumite tipuri de supraveghere tehnica, acum nu se mai face. Integral: http://www.ziare.com
Magistratii pot protesta la adresa modificarilor aduse Codurilor Penale si Legilor Justitiei. Explicatii de la Inspectia Judiciara “CSM are un rol decorativ”, “Respectarea avizului Comisiei de la Venetia”, “Justitie independenta”, “Nu vrem o Justitie sub control politic”, “Prezent pentru evaluare”, “Separatia si echilibrul puterilor in stat”, acestea sunt doar o parte din mesajele pe care zeci de magistrati le-au purtat la un protest pe scarile Curtii de Apel Bucuresti. Inspectia Judiciara a explicat ca astfel de proteste se circumscriu liberatatii de exprimare, drept garantat de Curtea Europeana a Drepturilor Omului. Concluzia: Judecatorii si procurorii au voie sa protesteze la adresa modificarilor Codurilor Penale, facute fara consultarea intregului corp al magistratilor, precum si fata de faptul ca Legile Justitiei nu au avizul Comisiei de la Venetia. Integral: http://www.ziare.com
Cristi Danilet-judecator Poate că cineva remarcă totuși succesiunea atacurilor, destructurărilor și decredibilizarilor la adresa următoarelor instituții: DGIPI, SRI, SPP, Poliția, DNA, Jandarmeria, PICCJ, ICCJ, Armata. Nu par întâmplătoare după declararea sus și tare a “abuzurilor instituțiilor de forță”. Știm cu toții ce ar însemna lipsirea de eficiență sau, mai rău, preluarea controlului politic asupra acestor instituții: servicii, politie, justiție, armată? Și, apropo de Armată: oare s-a aplecat cineva asupra dispozițiilor art. 118 alin. (1) din Constituție potrivit cărora “Armata este subordonată exclusiv voinţei poporului pentru garantarea (…) a democraţiei constituţionale” ? Ce ar fi dacă într-o zi am vedea armata pe stradă păzind … democrația, că tot am văzut azi că e in scădere coeficientul?! Nu v-ar surprinde să realizați că ar fi … constituțional!? Eu cred că nu vedem pădurea din cauza copacilor…https://www.facebook.com
Un nou val de condamnati vrea desfiintarea sentintelor ICCJ: Inclusiv politicieni si inalti magistrati Fostul procuror general adjunct al Romaniei, Marcel Sampetru, fostul judecator de la Inalta Curte, Georgeta Barbalata, sau fostul senator Dumitru Dian Popescu – liderul ALDE Gorj, sunt doar o parte dintre persoanele care au depus contestatii in anulare la deciziile completurilor de 5 judecatori si solicita desfiintarea sentintelor definitive. Motivul: Decizia CCR potrivit careia completurile de 5 judecatori au fost nelegal constituite in perioada 2014-2018. Este un al doilea val de astfel de solicitari care au fost depuse la Inalta Curte. Daca in cazul primelor cereri, era vorba de persoane care fusesera condamnate in 2018 si puteau face contestatia in anulare in termenul prevazut de lege – de 30 de zile de la data comunicarii motivarii – in aceste spete este vorba despre sentinte mai vechi. Printre cei care au depus primii astfel de cereri se numara Elena Udrea – fost ministru al Dezvoltarii, Alina Bica – fost sef DIICOT, Constantin Nita – fost ministru al Energiei, Serban Pop – fost sef al ANAF, Dan Sova – fost ministru al Transporturilor, Adrian Severin – fost europarlamentar, Marius Isaila – fost senator sau o parte din inculpatii din dosarul de tradare si spionaj denumit cazul “Privatizarilor strategice”. Integral: http://www.ziare.com
Candidatii la sefia Sectiei de investigare a magistratilor au sustinut interviul la CSM: Intrebari facile si accent pe abuzurile din sistem Florena Esther Sterschi si Gheorghe Stan au sustinut joi interviul pentru functia de procuror-sef al Sectiei pentru investigarea infractiunilor din Justitie (SIIJ). Propunerile pentru sefia acestei structuri urmeaza sa fie facute plenului CSM de catre trei judecatori. Comisia de concurs din CSM este formata din Lia Savonea – presedintele CSM, Simona Marcu – presedinte al CSM in 2018 si Mariana Ghena – presedinte al CSM in 2017. Sectia pentru procurori din CSM, care trebuia sa aiba un membru in aceasta comisie, nu si-a desemnat niciun reprezentant. De la infiintare si pana in prezent, sectia s-a remarcat prin deschiderea unor anchete care vizau fosti procurori din cadrul DNA. La ce am asistat azi: Un interviu cu intrebari facile, in care candidatii au salutat infiintarea acestei structuri – criticata de organismele europene si asociatiile de magistrati. Cele mai importante raspunsuri si intrebari. “Salut infiintarea Sectiei pentru investigarea infractiunilor din Justitie (SIIJ) “, si-a inceput interviul Gheorghe Stan. Procurorul isi prezinta programul de management. Detalii despre acesta in articolul: Surprizele din proiectele candidatilor la sefia Sectiei de investigare a magistratilor Gheorghe Stan vorbeste despre abuzurile facute de unii procurori in anchete, fiind vorba de elemente de presiune asupra unor magistrati. Sustine ca, desi s-a vorbit in ultimii ani despre elemente de presiune asupra magistratilor, “ele au fost ignorate si trecute sub tacere de multe ori”. Candidatul vorbeste despre constrangeri facute de unii procurori in anchete si de intelegeri frauduloase facute de anchetatori cu unii martori sau inculpati. Integral: http://www.ziare.com
Zeci de proiecte pe fonduri UE, inclusiv autostrada Sibiu-Pitesti, blocate de Ordonanta Teodorovici? Zeci de licitatii pe fonduri europene au de suferit dupa adoptarea ordonantei ce cuprinde mai milte masuri fiscal-bugetare si in domeniul investitiilor publice pentru anul 2019. Deputatul USR Catalin Drula, membru in Comisia pentru Transporturi si Infrastructura, spune ca Ordonanta Teodorovici a modificat modul prin care care se efectueaza controlul inainte de publicare al licitatiilor cu finantare europeana. Mai exact, controlul se va face de catre autoritatile de management (AM-uri) ale programelor operationale, si nu de catre organismul specializat ANAP (Agentia Nationala de Achizitii Publice), ca pana acum. Catalin Drula subliniaza ca, din cauza ca s-au trezit peste noapte cu o noua sarcina, autoritatile de management nu sunt pregatite pentru aceasta activitate.”Printre trasnaile pe care le contine deja celebra OUG 114/2018 (“OUG lacomiei”), una a trecut neobservata, dar cu efecte majore: blocarea licitatiilor pe fonduri europene. La art. 75 pct. 2 se introduce urmatoarea modificare: controlul inainte de publicare (“ex ante”) al licitatiilor cu finantare europeana nu se mai face de organismul specializat ANAP (Agentia Nationala de Achizitii Publice), ci de catre autoritatile de management (AM-uri) ale programelor operationale (ex. Regional, Infrastructura Mare). Pentru ca li s-a pus in brate aceasta sarcina peste noapte, autoritatile de management sunt nepregatite. Nu au compartimente in organigrama, nu au personal dedicat acestei activitati si nu au norme pentru a aplica noile prevederi-surpriza. Rezultatul? Licitatiile pe fonduri europene sunt in prezente blocate si toata lumea prin ministere/AM-uri se da cap in cap incercand sa rezolve dandanaua aparuta in Monitorul Oficial din 28.12.2018″, Integral: http://www.ziare.com
Care a fost pensia medie in Romania, la sfarsit de 2018. Aproape 5 milioane de oameni traiesc cu acesti bani Un numar de 4.688.813 pensionari era inregistrat la finele lunii noiembrie 2018 in Romania, in crestere cu 2.504 persoane fata de luna precedenta, iar pensia medie a fost de 1.180 lei, conform datelor centralizate de Casa Nationala de Pensii Publice (CNPP). Numarul celor care s-au pensionat la limita de varsta era de 3.561.578 persoane, dintre care 1.978.465 femei, in timp ce pensia medie se situa la 1.340 de lei. Pensie anticipata au primit, in noiembrie 2018, 20.742 persoane (1.417 lei, pensie medie), pensie anticipata partiala 87.244 de persoane (1.018 de lei pensia medie) si pensie de invaliditate 529.378 persoane (pensie medie de 646 lei), dintre care 47.661 persoane pentru gradul I de invaliditate (516 lei, pensie medie). Integral: http://www.business24.ro
Romanii au cheltuit in 2018 pana la 90% din venituri pe mancare si impozite Veniturile totale medii lunare ale populatiei pe o gospodarie au fost de 4.454 lei in al treilea trimestru din 2018, iar cheltuielile totale au fost in medie de 3.891 lei lunar/gospodarie, reprezentand 87,4% din nivelul veniturilor totale, arata datele Institutului National de Statistica (INS), date joi publicitatii. Potrivit sursei citate, la nivelul fiecarei gospodarii din Romania, venitul total mediu lunar a fost de 1.713 lei pe persoana, iar cheltuiala medie totala s-a ridicat la 1.497 lei/persoana. Conform INS, veniturile banesti au fost, in medie, de 4.090 lei lunar pe gospodarie (1.573 lei pe persoana), iar veniturile in natura de 364 lei lunar pe gospodarie (140 lei pe persoana) . Salariile si celelalte venituri asociate lor au format cea mai importanta sursa de venituri (67,0% din veniturile totale ale gospodariilor). La formarea veniturilor totale ale gospodariilor au contribuit, de asemenea, veniturile din prestatii sociale (18,0%), veniturile din agricultura (2,2%), veniturile din activitati neagricole independente (2,5%), cele din proprietate si vanzarea de active din patrimoniul gospodariei (1,1%), precum si veniturile in natura (8,2%), in principal, contravaloarea consumului de produse agroalimentare din resurse proprii (6,8%). INS precizeaza ca mediul de rezidenta influenteaza diferentele de nivel si, mai ales, de structura intre veniturile gospodariilor dintre mediul urban si mediul rural. Potrivit INS, principalele destinatii ale cheltuielilor efectuate de gospodarii sunt consumul de bunuri alimentare, nealimentare, servicii si transferurile catre administratia publica si privata si catre bugetele asigurarilor sociale sub forma impozitelor, contributiilor, cotizatiilor, precum si acoperirea unor nevoi legate de productia gospodariei (hrana animalelor si pasarilor, plata muncii pentru productia gospodariei, produse pentru insamantat, servicii veterinare etc.). Cheltuielile pentru investitii, destinate cumpararii sau constructiei de locuinte, cumpararii de terenuri si a echipamentului necesar productiei gospodariei, cumpararii de actiuni etc., detin o pondere mica in cheltuielile totale ale gospodariilor populatiei (doar 0,6%). Integral: http://www.business24.ro
BNR arată cu degetul către Guvern, întrebată cine e vinovat de devalorizarea leului Politicile fiscale adoptate de Guvern, aplicabile de la începutul acestui an, sunt o cauză importantă a devalorizării leului în aceste zile. Practic devalorizarea reprezintă o căutare a echilibrului pe piață între dobânzi și curs a spus joi la Digi24 Dan Suciu, purtător de cuvânt al BNR. El a spus că în al doilea semestru al anului trecut piața a înregistrat un echilibru, o stabilitate, și ca urmare a unor evoluții precum temperarea creșterii inflației. În schimb din 2019 au apărut noi măsuri de politică fiscală care au dus la schimbări pe piața monetară – valutară. „Sunt legate, se caută un ehcilibru, e un context de incertitudine”, a spus Dan Suciu. Integral: https://www.digi24.ro
Dăncilă, UE şi devastarea minţii românilor În timp ce, împreună cu alte secretare şi şoferi din Teleorman şi de aiurea, V.V.Dăncilă şi Carmen-decât Dan le dau clasă liderilor unor ţări puternice, occidentale, acasă domnesc uitarea, ura, ignoranţa şi impenitenţa. Am aflat zilele trecute că, potrivit premierului Dăncilă, România a “devastat” state puternice precum Franţa, Germania şi Italia. Înmărmuriţi de acest panseu, aţi putea fi ispitiţi, la ieşirea dvs. din şoc, să zâmbiţi cu oarecare jenă. Aţi zâmbi degeaba, fiindcă n-aţi fi priceput nimic. Aflaţi că ”oaia are doar dorinţa”, vorba ministrului agriculturii, Daea, ”de a fi înţeleasă”. S-avem deci înţelegere pentru miori şi trebuinţele acestor patrupede, care, orişicât, cum spune acelaşi ministru Petre Daea, au ”unit generaţii”. Nu-i clar dacă doar de ovine, sau şi de bovine şi bipezi. Dar, dacă oaia (nu doar femeia) trebuie înţeleasă, de ce nu şi Dăncilă, şefa gânditorului de la MADR? În timp ce liderii ţărilor “devastate” se străduiesc, mai nou, s-o înţeleagă pe doamna Dăncilă şi plâng pesemne, acum, în pumni, aţi putea fi ispitiţi să izbucniţi în râs homeric. Dar n-ar fi hohotele dvs. S-ar potrivi mai bine să bufniţi în râsu’ plânsu’ lui Nichita Stănescu. Fiindcă Dăncilă nu e fitecine. Nu-i doar marioneta şefului Telejormaniei. E, totuşi, vorba lui Radu Paraschivescu, premierul României. Şi chiar dacă n-a împlinit încă anul de când stăpânul mantiei de pavian a plasat-o şi validat-o la putere, în Parlamentul penalilor, spre a-i cârma ţara teleormanizată, pesedizată şi cleptocratizată, premiera chiar a reuşit să repete performanţa miorii. A unit şi ea generaţii de protestatari şi rezistenţi. Care, sorcoviţi recent, s-au confruntat la pescuit cu minunea unei discuţii cu peştişorul de aur. Ieşind din tipica muţenie a preşedintelui, preştişorul le-a cerut să-i dăruiască viaţa, rearuncându-l în apă, pentru ca el, peştişorul, să-i poată răsplăti împlinindu-le trei dorinţe. Protestatarii şi rezistenţii l-au rugat pe filosoful naţiunii să-i ajute să le formuleze vrerile. Mihai Şora n-a întârziat să şi le rostească pe ale sale: ”În anul de grație douăzeci nouăsprezece, am trei dorințe: 1. să scăpăm de ei 2. să scăpăm de ei, 3. să scăpăm de ei“. Pentru ca nici oaia să nu pretindă că nu pricepe cine-s ei, pentru ca trollii să nu-l poată mistifica, iar postacii reinterpreta, cărturarul român a precizat, că, ”odinioară, pronumele ei avea – pentru orice om întreg și cinstit – un conţinut limpede: trimitea spontan la clica de securişti, nomenclaturişti, comunişti, parveniţi și neciopliţi care ne urmăreau, ne parazitau viețile, ne batjocoreau mintea și sufletul. Care ne zdrobeau speranța și destinul, ne nenoroceau copiii. Ei însemna răul absolut, răul concret, răul care nu cunoaște jumătățile de măsură, nu se intersectează niciodată cu Binele, nici nu-și pune problema Binelui, nu are știință de vreun bine oarecare. Este, cred, pentru întâia oară după Revoluție când pronumele ei a căpătat, din nou, un conținut limpede. Și nu există, din punctul meu de vedere, om întreg și cinstit care să sprijine clica aflată azi la putere și să o facă senin, din convingere. Înțeleg: dintr-o convingere pură. Căci, sprijinind această clică, după ce ea a dat atâtea dovezi de netrebnicie, de jaf și prostie, de necunoaștere ori disprețuire a categoriilor morale, omul acela nu poate fi altcumva decât legat ombilical de clica jefuitoare, corupt el însuși, cu găuri în fibra morală, cu largi crăpături în însăși umanitatea lui”. Integral: https://www.dw.com
23 Raspunsuri la Revista Presei – 11 ianuarie. “E un risc enorm sa traiesti in Romania in momentul de fata….”
desy.demeter11/01/2019 at 09:26
“Mizele scandalului de la DNA Oradea: Un dosar de fraudă cu fonduri europene în care este implicată o firmă a lui Petre Pitiş, directorul Tel Drum. Cazul priveşte informaţiile din nota SRI sustrasă de un poliţist din DNA şi care ar fi ajuns la Liviu Dragnea OLAF, DLAF şi DNA Oradea instrumentează un dosar de fraudă cu fonduri europene în care este implicată firma 3T Construct din Piatra Neamţ, deţinută între 2010 şi 2014 de directorul Tel Drum, Petre Pitiş, şi apoi preluată de Nicoleta Pene, directorul comercial al Tel Drum, au declarat pentru G4Media.ro surse din cadrul Departamentului de luptă antifraudă (DLAF). Firma a intrat în insolvenţă în 2014 şi acum este în faliment. DNA Oradea este în plin scandal după ce un avocat a publicat o înregistrare în care susține că procurori de la DNA Oradea discută de urmărirea penală a unor judecători ca să intre „frica în ei”.
Potrivit surselor G4Media.ro, în dosar este începută urmărirea penală in rem pentru infracţiunea de folosire sau prezentare cu rea-credință de documente ori declarații false, inexacte sau incomplete, dacă fapta are ca rezultat obținerea pe nedrept de fonduri europene. Prejudiciul din dosar este de peste 10 milioane de euro şi vizează două licitaţii încheiate de firma 3T Construct cu compania Apaserv din Satu Mare….”
cedric11/01/2019 at 10:00
De la exceptionala lectie de democratie, europenism, comportare eleganta de la Ateneu a lipsit unul care nici n-avea ce sa caute:
http://www.ziare.com/liviu-dragnea/psd/de-a-fugit-dragnea-conditia-infractorului-si-a-sosetei-flausate-1545346
cedric11/01/2019 at 10:11
Nerusinare teleormaneana:
https://www.aktual24.ro/ca-la-nunta-dancila-singura-care-si-adus-rudele-la-ateneu-le-postat-rand-cu-cei-mai-importanti-oameni-au-europei/
A A11/01/2019 at 11:33
A A11/01/2019 at 11:36
http://www.ziare.com/politica/ambasador/ambasada-suediei-la-bucuresti-posteaza-secventa-cu-penalty-urile-aparate-de-duckadam-la-sevilla-dupa-discursul-lui-tusk-video-1545369
A A11/01/2019 at 12:37
https://www.g4media.ro/sectia-pentru-judecatori-din-cadrul-csm-a-hotarat-ca-nu-se-impune-suspendarea-judecatorului-trimis-in-judecata-pentru-ca-a-condus-masina-sub-influenta-alcoolului.html
A A11/01/2019 at 13:16
https://www.b1.ro/stiri/eveniment/ateneul-roman-ceremonie-condamnati-adrian-nastase-adrian-severin-mihai-sora-dan-grigore-afara-257173.html
Eugen Vasilescu11/01/2019 at 13:36
ce chestie, discursul lui tusk a ridicat brusc calitatea comentariilor de pe ziare, gd4, hotnews, digi24 chiar si la comisar. oare cine dintre politicienii ro au mai realizat performanta asta?
desy.demeter11/01/2019 at 14:36
Alta gafa: 🙁
“Invițații de la evenimentul care a avut loc la Ateneul Român au citit de pe foi discursurile ce s-au ținut în limba română. Astfel, Jean-Claude Juncker, Donald Tusk și Antonio Tajani au primit foi cu discursurile oficialilor care urcat la pupitru. Situația jenantă s-a produs chiar de la primul discurs de la eveniment, cel al lui Klaus Iohannis, care a vorbit în limba română. Astfel invitații au primit foi pe care textul președintelui era tradus în limba engleză.”
https://stirimondene.fanatik.ro/situatie-jenanta-la-ateneu-discursurile-nu-au-fost-traduse-in-casti-pentru-invitati-18328374?utm_source=capitalInteriorMonden&utm_medium=referral&utm_campaign=unici&utm_content=capitalINTERIORdeskmobil
A A11/01/2019 at 15:59
Eugen Vasilescu11/01/2019 at 19:22
o fi siegfried traseist dar scrie bine si are despre ce
http://www.contributors.ro/global-europa/seara-la-ateneu-cu-ce-ramanem-dupa-discursul-lui-donald-tusk/
Paganel11/01/2019 at 20:02
Poate greșesc – errare humanum est… – dar Siegfried e printre puținii, dacă nu singurul „traseist” căruia i-aș putea ierta acest „traseism”, la cum se „mișcă” în politic(hi)a românească/europeană!…
Eugen Vasilescu11/01/2019 at 20:17
inclin sa vad mai intii daca are ratiuni “superioare” sa functioneze in pnl inainte de a da un verdict
Paganel11/01/2019 at 20:25
Îl „urmăresc” de ceva vreme și mi se pare în regulă, prin reacții, discursuri, poziționări, atitudini. Dar, poate, n-am eu toate datele… 🙂
Oricum, NU voi vota pfl, pardon pnl! Sunt… nehotărât, între USR și PLUS (Cioloș)…
depemures11/01/2019 at 20:04
ma gandeam la adevaratul roman verde , care vrea sa construiasca enspe gradinite ,pe banii nostri ,firesc . Suflet mare,pe masura mustatii , ne povesteste sfatos de cate ori are ocazia ,cum si cat a muncit pentru banii facuti cinstit …….in occident. Despre banii facuti in tara sa , mucles,cum se spune. Doar ca nu exista coruptie. Adica de la el incoace, numai cinste si onoare.
Ca vanatorile “organizate” de el , nu sunt acceptate nici in Africa ( verificat ! ),este realitate. Dar in satul fara caini ,numit Romania este in ordine.
In acelasi sat ,ce potriveala, un alt hot ,pleaca cu un avion particular , de pe un terminal, , ce poarta numele mustaciosului.,ducandu-si iubita cu o avioneta la dracu’n praznic, ce nu m-ar mira sa fie inchiriata de mustacios ,sau de un refugiat la sarbi ,sau chiar de sefii mari : rusii ,pentru un taranus corupt pana in ……..dintii negri !
Paganel11/01/2019 at 20:22
Cine? Jigodia aia care face, la Balc, mistrețocid, în fiecare an? Să nu-l văd!
P.S. România asta e o țară în care singura „regulă” e să nu respecți nici o regulă! Nu de ieri, de alaltăieri, ci de sute, poate mii de ani! Iată două exemple, din perioada antebelică (adică de dinainte de 1918), aceea pe care a nemurit-o și Caragiale, încă din acele vremi: Titu Maiorescu a fost dat afară din învățământ, în 1870, pe baza unui „act de acuzare” al lui Aaron Florian (un ardelean, care „îi purtase sâmbetele” și lui Ioan Maiorescu, tatăl lui Titu!). Sursa – Simion Mehedinți, „Primăvara literară”, Editura Terra, Focșani, 2014, p. 116-117.
Al doilea exemplu vine din lucrarea lui G. D. Nicolescu, „Parlamentul României” 1866-1901, București, 1902, pe care vă recomand să o citiți, lucrare în care sunt o grămadă de exemple de „pupat piața endependenții!” Și, cum zis-a marele Eminescu, de la a cărui naștere se aniversează, peste câteva zile 160 de ani, „Toate-s vechi și nouă toate!” Deci, despre ce „țară” și „popor” vorbim?…
depemures11/01/2019 at 20:31
Este o placere sa va citesc. Chapeau ! 🙂
cedric11/01/2019 at 20:18
Oare ce inseamna aceasta actiune?
https://www.g4media.ro/ministerul-apararii-a-suspendat-achizitia-corvetelor-multifunctionale-si-a-sesizat-parchetul-militar-in-legatura-cu-legalitatea-procedurii-miza-contractului-peste-12-miliarde-de-euro.html
Intamplator11/01/2019 at 20:38
Ce “înseamnă”? Înseamnă ca trebuie sa iasă italienii….probabil de aia au prețul mai mare,au inclus și shpaga
Intamplator11/01/2019 at 20:42
….ca damen-olandezii-fac subansamble de nave asemănătoare la Galați,ca au trei-nu unul- Șantiere in România care au comenzi…ca cel de al treilea -Mangalia- daca nu l cumpărau ei se închidea….nu contează spre ghinionul lor,nu știu sa dea shpaga….nu cred ca i a trecut prin cap vreunui oficial roman sa profite de oferta avantajoasa a olandezilor și sa o lege de schengen …..
cedric11/01/2019 at 21:09
Nu cred ca olandezii ar fi “sensibili” ca ,pentru un contract meritat , sa inchida ochii la politica guvernului si sa isi dea acordul pentru intrarea noastra in Schengen.
Cat despre Dragnea, pe care presa straina “l-a apreciat” asa cum merita in ultimele zile:
https://www.g4media.ro/mesajul-lui-dragnea-din-vacanta-catre-ue.html
“Totuși, Dragnea a fost bine reprezentat. Doi condamnați de vază pentru corupție, Adrian Severin și Adrian Năstase, au stricat poza liderilor europeni cu prezența lor. Chiar dacă liderul PSD a lipsit, spiritul corupției politice a fost acolo, prezent.”
A A12/01/2019 at 08:47
https://www.timesnewroman.ro/politic/absenta-misterioasa-severin-si-nastase-in-loja-oficiala-fara-nutu-camataru
depemures12/01/2019 at 07:27
poate stanesc curiozitati :
– compromiterea DNA Oradea este ceva deosebit. La DNA Oradea se lucreaza la un dosar de care se teme ca dracu de tamaie flausatul. 3T Construct sau pentru noi toti un Tel Drum de Moldova. Ca transpira la greu si presedintele psd neamt ,Arsene ,care a fost instruit de flausat recent,este doar un amanunt.
Flausatul este umed in nadragi ; a facut plangere si Coldea! Tarziu ,dar mai bine decat de loc.
PS pentru fanii primarului general, gabi firea si ai psd:
– RADET Bucureşti pierde peste 2.000 de tone de apă fierbinte pe oră, potrivit unor informații publicate de consilierul liberal Ciprian Ciucu și confirmate de surse din companie. Specialiştii în energie estimează pierderile financiare la circa 170.000 de euro pe zi. Pierderile sunt suportate în egală măsură de cetățeni și de primăria generală care subvenţioneză compania.:”
Oameni buni ,intelegeti grozavia ? Sau nu realizati de ce dardaiti in apartamente ?
Nu fiti tristi ! Vine primavara si o sa va incalziti in parcuri, la soare , admirand panselute la pret de orhidee ”Rothschild”
https://www.g4media.ro/170-000-de-euro-risipiti-zilnic-in-bucuresti-din-cauza-pierderilor-uriase-la-radet.html
« Revista Presei – 12 ianuarie. “Indrazneste sa faci ce facea Ceausescu! Omagiu pentru Viorica .”
Revista Presei – 10 ianuarie. “Slatina, dragostea mea” »

References: CCR 
 CCR 
 CSM 
 CSM 
 CSM 
 CSM